OpenLLM-France/wikimedia huggingface dataset:
# Motorola 6800

El Motorola 6800 va ser el primer microprocessador de 8 bits produït per la Motorola, llançat en el mercat poc després del Intel 8080 fins al 1974. Posseïa 78 instruccions, incloent la infame i no-documentada instrucció de prova de bus Halt and Catch Fire (HCF). Pot haver estat el primer microprocessador amb un registrador d'índex.

## Microcontroladors 6801 i 6803

El 6801 és un microcontrolador que inclou una UCP 6800 millorada, 2 KiB de ROM, 128 bytes de RAM, una instrucció de multiplicació per maquinari i un port sèrie embegut. El MC6803 és un MC6801 sense ROM, i es poden trobar a Internet diversos projectes de robots i sistemes incrustats basats en ell. Es va utilitzar a més com UCP de diversos microordinadors com el TRS-80 MC-10 i el Matra Alice.

## Circuits integrats perifèrics

* MC6810 (128 bytes de RAM)
* MC6818 ("Real Time Clock", usat en l'IBM PC/AT)
* MC6820/6821 ("PIA", Peripheral Interface Adapter; GPIO/port paral·lel)
* MC6828 ("PIC", Priority Interrupt Controller)
* MC6830 (1024 bytes de ROM)
* MC6840 (Counter/Timer)
* MC6843 (controlador de disc)
* MC6844 (controlador de DMA)
* MC6845 (controlador de CRT, usat en VGA)
* MC6846 (ROM + Counter/Timer + GPIO)
* MC6847 (Video Display Generator)
* MC6850 ("ACIA", Asynchronous Communications Interface Adapter; port sèrie asíncron)
* MC6852 ("SSDA", Synchronous Serial Data Adapter; pot ser usat per a serializació de disqueteres)
* MC6854 ("ADLC", Advanced Data Link Controller; comunicació sèrie HDLC/SDLC)
* MC6860 (mòdem FSK de baixa velocitat)
* MC6883 ("SAM", Synchronous Address Multiplexer; controlador de DMA i DRAM per al MC6847)

## Referències

* ↑ «Motorola (1976)» (pdf). [Consulta: 8 agost 2008].: "Llancem el nostre microprocessador M6800 en fins del 1974 i ell va conquistar àmplia acceptació per la indústria el 1975."
* ↑ Wheeler, Gerry «Undocumented M6800 Instructions». BYTE, 2, 12, 01-12-1977, pàg. 46-47. Halt and Catch Fire instruction.

## Vegeu també

* MOS Technology 6502
* Motorola 6805
* Motorola 6809
* Motorola 68000
* Cronologia dels microprocessadors

## Enllaços externs

* Manual d'aplicacions del MC6800, 1975 Arxivat 2008-05-12 a Wayback Machine. (anglès)
# Brao

Brao (àrab Djadu o Djado) és un palmerar (més de 7.000 palmeres) i un massís que uneix l'Ahaggar i el Tibesti, al nord del Níger. El seu nom Brao és teda. El palmerar fou una antiga estació de caravanes que unia el país del llac Txad amb Ghat i Ghadames, que va quedar molt afectada per la prohibició del tràfic d'esclaus decretada pel pasha de Murzuk el 1884. La població de Djado el 1950 era de 450 habitants. Els francesos hi van iniciar un programa de recuperació el 1943, per explotar la producció de dàtils. Aquesta continua essent actualment la principal riquesa de la zona.

## Bibliografia

J. Despois, Le Fezzan
# Casanova d'en Pasqual

La Casanova d'en Pasqual és un edifici del municipi de Santa Eugènia de Berga (Osona) que forma part de l'Inventari del Patrimoni Arquitectònic de Catalunya. Aquesta masia també anomenada la Noguera la trobem registrada en el nomenclàtor de la província de Barcelona de l'any 1860 i consta amb el nom de Casanova d'en Pasqual com a "masia casa de labranza".

## Descripció

És una masia de planta quadrada coberta a quatre vessants amb el carener perpendicular a la façana situada a migdia. Consta de planta baixa, pis i golfes. La façana és perfectament simètrica amb un portal rectangular i una finestra a banda i banda. Al primer pis hi ha un balcó central i baranes de ferro, a cada costat finestres amb ampit i una finestra a les golfes. En aquest sector els caps de biga sota el voladís són de portland. A llevant dues finestres noves a la planta i algunes de més antigues amb llinda de fusta. En aquest sector els caps de biga són de fusta. A la part de llevant s'hi conserva un bonic pou. A l'angle sud-est de la casa hi ha una plaça de ceràmica. Conserva força bé la tipologia primitiva.

## Referències

* 1 2 «Casanova d'en Pasqual». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 10 juliol 2015].
# Plagiodontins

Els plagiodontins (Plagiodontinae) són una subfamília de rosegadors de la família de les huties (Capromyidae). Fou descrita el 1940 pel naturalista britànic John Reeves Ellerman (1909-1973).
Aquest grup només conté una espècie vivent, a més de tres d'extintes. L'espècie vivent, originària de la Hispaniola, també està amenaçada.

## Referències

* ↑ Turvey, S.; Incháustegui, S. Plagiodontia aedium. UICN 2008. Llista Vermella d'espècies amenaçades de la UICN, edició 2008, consultada el 6 gener 2009.
# Bloc d'habitatges a la Vila Olímpica

El Bloc d'habitatges a la Vila Olímpica és una obra de Barcelona inclosa a l'Inventari del Patrimoni Arquitectònic de Catalunya.

## Descripció

El bloc d'habitatges ocupa una illa de cases de l'Eixample truncada per l'avinguda del Bogatell. El cos principal manté la continuïtat de façana del carrer Arquitecte Sert i de l'avinguda Icària, i construeix el xamfrà com una pantalla que dissimula la separació entre dos edificis independents. Dos cossos més petits, amb la mateixa tipologia d'habitatges, restitueixen la diagonal que crea l'avinguda del Bogatell, i la façana que dona a l'avinguda d'Icària s'aparta del carrer per mantenir el caràcter ortogonal.

## Història

Aquest conjunt d'habitatges fou dissenyat pels arquitectes Albert Viaplana, Helio Piñón i Ricard Mercadé, i la seva construcció va finalitzar al 1992. L'arquitectura residencial de la Vil·la Olímpica va ser, en general, molt coherent amb les idees claus de la dècada de 1980, i l'arquitectura urbana de Berlín es va convertir en un gran referent del moment. L'espai públic es convertí en el protagonista de les intervencions arquitectòniques del moment, i la proximitat de la platja aportà un incentiu addicional per potenciar les activitats recreatives de la Vil·la Olímpica. És per aquest motiu que s'hi van construir places, passeigs, jardins, parcs, fonts, hotels i universitats, de manera que la nova Vil·la es convertí en una gran zona d'oci.

## Referències

* 1 2 «Bloc d'habitatges a la Vila Olímpica». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 25 abril 2021].
# Casanova (Lluçà)

Casanova és una masia de Lluçà (Lluçanès) inclosa a l'Inventari del Patrimoni Arquitectònic de Catalunya.

## Descripció

Edifici amb teulada a dues vessants amb desaigua a les façanes laterals. Les finestres són de pedra treballada i en una llinda hi ha la data de 1698. Adossat a aquest edifici i per la part del davant hi ha un edifici posterior conformant dues galeries tancades per balustrades. A uns 25 metres de la casa hi ha una masoveria i altres dependències agrícoles.

## Referències

* ↑ «Casanova». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 12 setembre 2017].
Viccionari
# Dumenicantone Geronimi

Dumenicantone Geronimi (Marignana, 1932) és un gramàtic i escriptor cors. El 1974 va fundar la revista Rugiru amb Rinatu Coti i Ghjacumu Thiers, considerada vital per al segon renaixement de la literatura corsa, ja que canvià totalment els cànons de la poesia tradicional i va introduir reformes ortogràfiques. Ha traduït al cors obres de Samuel Beckett i altres autors

## Obres

* Intricciate è cambiarine manual d'ortografia (amb Pasquale Marchetti 1971)
* Intantu (Esperant Godot)
* À circà moglia (La petició de Matrimoni, d'Anton Txékhov, 1986)
* Literatura corsa oghje (1986)
* U Ruminzulaghju (teatre, 1990)

## Enllaços externs

* (cors) Biografia Arxivat 2005-08-17 a Wayback Machine.
# Jason Geria

Jason Geria (10 de maig de 1993) és un futbolista australià.

## Selecció d'Austràlia

Va debutar amb la selecció d'Austràlia el 2016. Va disputar 1 partit amb la selecció d'Austràlia.

## Estadístiques

Selecció d'Austràlia :
| Anys | Partits | Gols |
| 2016 | 1 | 0 |
| Total | 1 | 0 |

## Referències

* ↑ Jason Geria a National-Football-Teams.com (anglès)
# Mondo Media

Mondo Media és una productora d'animació dirigida als adults estatunidenca amb seu a San Francisco. És conegut per la sèrie d'animació No Man's Sky.
Va ser fundada el 1988. El seu client fou Intuit, amb el qual tingué èxit creant-li una interfície gràfica. A partir d'aquest èxit guanyà reconeixement i fou contractada per altres empreses posteriorment. Durant la dècada del 1990 es dedicà al treball de gràfics i animació dels videojocs.
A partir del 1998 va deixar de ser una empresa que era subcontractada per a la producció d'animacions. Aleshores, es convertí una productora de pel·lícules originals. Amb aquest model de negoci fracassà i tornà a treballar com a subcontractada.
El 2011 col·laborà amb Youtube.
El 2016 s'uní amb Six Point Harness, quedant el resultat baix el mateix nom. Des d'eixe any també els seus programes són emesos a VRV.
Segons la revista AdAge, el gener de 2013, Mondo Media fou el canal de YouTube més popular, amb 1,3 milions de milions de visites i 1,3 milions de subscriptors.

## Produccions audiovisuals destacables

| Nom | Tipus |
| Swallow | Sèrie d'animació |
| This Modern World | Sèrie d'animació |
| Lastman | Sèrie d'animació |
| Deep Space 69 | Sèrie d'animació |
| Dick figures | Sèrie i pel·lícula |
| Night Sweats | Sèrie d'animació |

## Referències

* 1 2 Amidi, Amid «Mondo Media and Six Point Harness Finalize Merger». Cartoon Brew, 19-09-2016 [Consulta: 17 maig 2018].
* 1 2 3 Russell, Mallory «At Long Last, YouTube Has a New No. 1 Original Channel». Advertising Age, 09-01-2013 [Consulta: 17 maig 2018].
* 1 2 Cohen, Stephen S.; Zotto, Cinzia Dal. «Cohen S.S., Zotto C.D. (2007) Inter-Organizational Knowledge Transfer as a Source of Innovation: The Role of Absorptive Capacity and Information Management Systems». A: Apte U., Karmarkar U.. Managing in the information economy: current research issues. Vol. 1. Berlín: Springer, 2007, p. 6ª del capítol. DOI 10.1007/978-0-387-36892-4_10. ISBN 978-0-387-34214-6.
* 1 2 Zotto, Cinzia Dal. «Absorptive capacity and knowledge transfer between venture capital firms and their portfolio companies». A: DRUID conference on Creating, Sharing, and Transferring Knowledge, 2003, p. 10-12 [Consulta: 17 maig 2018].
* ↑ «Dialing For YouTube Dollars: Who’s In». Gigaom, 28-10-2011 [Consulta: 17 maig 2018]. Arxivat 20 de juny 2017 a Wayback Machine.
* ↑ «Mondo Brings Its Irreverent Brand of Adult Animation to New VRV Platform». AVN, 30-09-2016 [Consulta: 17 maig 2018].
* ↑ Matthews, Anna «The fall Internet lineup: Tasteless sites». , 05-09-2000 [Consulta: 17 maig 2018].
* ↑ «MONDO’s ‘Lastman,’ ‘Deep Space 69′ S4 to Bow at Rooster Teeth Fest». Animation Magazine, 27-06-2017 [Consulta: 17 maig 2018].
* ↑ «Kickstarter-funded 'Dick Figures The Movie' to be released September 17th». The Verge, 30-07-2013 [Consulta: 17 maig 2018].
* ↑ «Mondo Launches ‘Night Sweats' on Adult Swim Canada». AWN, 08-09-2015 [Consulta: 17 maig 2018].
# Bradien

Bradien és un grup català de música instrumental format el 2005 que s'inspira tant en el pop com en les bandes sonores, el dub, l'exòtica o la library music. Han publicat Minoi Tiare (Holyrook, 2007), un set polzades amb el grup escocès Dosimat (2007), Linden (spa.RK, 2009), que inclou una col·laboració del poeta beat John Giorno, Trim (Poprebop, 2010) i juntament amb Eduard Escoffet els discos Pols (spa.RK, 2012) i Escala (spa.RK, 2015), produït per Stefan Schneider i amb la col·laboració de Lydia Lunch i Arnaldo Antunes. Han fet remescles, cançons per a exposicions, cicles i pel·lícules.

## Referències

* ↑ «Bradien». Catalan Sounds. (Institut Ramon Llull). Arxivat de l'original el 2015-11-25. [Consulta: 21 novembre 2015].
# Centromochlus schultzi

Centromochlus schultzi és una espècie de peix de la família dels auqueniptèrids i de l'ordre dels siluriformes.

## Morfologia

Els mascles poden assolir els 10,2 cm de llargària total.

## Distribució geogràfica

Es troba a Sud-amèrica.

## Referències

* ↑ uBio (anglès)
* ↑ Kner R. 1858. Ichthyologische Beiträge. II. Abtheilung. Sitzungsber. Akad. Wiss. Wien v. 26 (s. 373). 373-448.
* 1 2 BioLib (anglès)
* 1 2 FishBase (anglès)

## Bibliografia

* Burgess, W. E. An atlas of freshwater and marine catfishes. A preliminary survey of the Siluriformes (en anglès). T.F.H. Publications, Inc., 1989. ISBN 9780866228916. ISBN 0-86622-131-X.
* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Ferraris, C.J. Jr. 2003. Auchenipteridae (Driftwood catfishes). p. 470-482. A R.E. Reis, S.O. Kullander i C.J. Ferraris, Jr. (eds.) Checklist of the Freshwater Fishes of South and Central America. Porto Alegre: EDIPUCRS, Brasil.
* Ferraris, C. J. «Checklist of catfishes, recent and fossil (Osteichthyes: Siluriformes), and catalogue of siluriform primary types» (en anglès). Zootaxa, 1.418, 1, 2007, pàg. 1-628. DOI: 10.11646/zootaxa.1418.1.1.
* Helfman, G., B. Collette i D. Facey: The Diversity of Fishes. Blackwell Science, Malden, Massachusetts (Estats Units), 1997. ISBN 1-4051-2494-6.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 4a edició. Wiley, 2006. ISBN 978-0471250319.
* Sands, David. 1988. A Fishkeeper's Guide to South American Catfishes. Ed. Salamander, Nova Jersey, Estats Units. 117pp. ISBN 0-86101-348-4.
* Soares-Porto, L.M. 1998. Monophyly and interrelationships of the Centromochlinae (Siluriformes: Auchenipteridae). p. 331-350. A L.R. Malabarba, R.E. Reis, R.P. Vari, Z.M.S. Lucena i C.A.S. Lucena (eds.) Phylogeny and classification of neotropical fishes. Porto Alegre, Brasil: EDIPUCRS.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Pierce

«Pierce» té aquests significats:
* Toponímia:
** Pierce (Colorado), població dels Estats Units a l'estat de Colorado
** Pierce (Idaho), població dels Estats Units a l'estat d'Idaho
** Pierce (Nebraska), població dels Estats Units a l'estat de Nebraska
** Fort Pierce, població dels Estats Units a l'estat de Florida
** Fort Pierce North, concentració de població designada pel cens dels Estats Units a l'estat de Florida
** Fort Pierce South, concentració de població designada pel cens dels Estats Units a l'estat de Florida
** Pierce City, població dels Estats Units a l'estat de Missouri
* Biografies:
** David Hyde Pierce (Saratoga Springs, 1959), actor estatunidenc
** Evelyn Pierce (1908 - 1960), actriu cinematogràfica estatunidenca de l'època del cinema mut
** Francis William Pierce (Belfast, Irlanda del Nord, 1915 - 1999), hispanista irlandès
** Franklin Pierce (Hillsborough, Nou Hampshire, 1804 - Concord, Nou Hampshire, 1869), catorzè president dels Estats Units
** Jeff Pierce (San Diego, 1958), ciclista estatunidenc professional entre 1986 i 1996
** John Hwett Pierce, botànic estatunidenc
** Paul Pierce (Oakland, Califòrnia, 1977), jugador de bàsquet nord-americà
** Pierce Brosnan (Castletown, Irlanda, 1953), actor irlandès
Viccionari
# Belogórie

Belogórie (en rus: Белогорье) és un poble (un possiólok) de l'óblast de Kursk, a Rússia, que en el cens del 2010 tenia 114 habitants. Pertany al districte de Kastórnoie.

## Referències

* ↑ «Общая Информация о районе». Официальный сайт Администрации Касторенского района. Arxivat de l'original el 2020-06-18. [Consulta: 3 desembre 2019].
# Casanova (pel·lícula de 2005)

* Aquest article tracta sobre la pel·lícula de Lasse Hallström; per la pel·lícula de Federico Fellini, vegeu l'article Casanova (pel·lícula de 1976).
Casanova és una pel·lícula estatunidenca de Lasse Hallström basada en la vida de Giacomo Casanova, interpretat per Heath Ledger.
Es va presentar fora de concurs al 62è. Festival Internacional de Cinema de Venècia, el 2005.
La pel·lícula va ser rodada a la regió del Vèneto (Itàlia): els interiors a Vicenza, i els exteriors a Venècia, que és on va viure el seu protagonista.

## Argument

Casanova és un famós seductor venecià. Cap dona no se li pot resistir, excepte Francesca; aquesta, serà un repte per a ell, que no coneix el rebuig i vol preservar la seva reputació.

## Repartiment

* Heath Ledger: Giacomo Casanova
* Sienna Miller: Francesca Bruni
* Jeremy Irons: Pucci
* Oliver Platt: Paprizzio
* Lena Olin: Andrea
* Omid Djalili: Lupo
* Stephen Greif: Donato
* Ken Stott: Dalfonso
* Helen McCrory: mare de Casanova

## Música

La banda sonora de la pel·lícula, a càrrec d'Alexandre Desplat, conté peces musicals de Johan Helmich Roman, Tomaso Albinoni, Jean-Philippe Rameau, Leonardo Leo, Antonio Vivaldi, Francesco Durante, Giovanni Paisiello, Vicent Martín i Soler, Tommy Körberg, Arcangelo Corelli, Jean-Féry Rebel, Joan Ambrosio Dalza, Georg Friedrich Händel, Georg Philipp Telemann, i Fabrizio Caroso.

## Referències

* ↑ La Biennale del 2005 (italià)
* ↑ Localitzacions, a IMDB (anglès)
* ↑ Música de la pel·lícula, a IMDB (anglès)

## Enllaços externs

* Casanova - Lloc web oficial
* Lloc web oficial del DVD Arxivat 2009-04-27 a Wayback Machine. (anglès)
* Casanova, a DeCine21 (castellà)
Viccionari
# Ebensburg

Ebensburg és una població dels Estats Units a l'estat de Pennsilvània. Segons el cens del 2000 tenia 3.091 habitants.

## Demografia

Segons el cens del 2000, Ebensburg tenia 3.091 habitants, 1.357 habitatges, i 823 famílies. La densitat de població era de 702 habitants per quilòmetre quadrat.
Dels 1.357 habitatges en un 25,3% hi vivien nens de menys de 18 anys, en un 48,3% hi vivien parelles casades, en un 9,1% dones solteres, i en un 39,3% no eren unitats familiars. En el 35,3% dels habitatges hi vivien persones soles el 17,3% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,23 i el nombre mitjà de persones que vivien en cada família era de 2,9.
Per edats la població es repartia de la següent manera: un 22,4% tenia menys de 18 anys, un 6,8% entre 18 i 24, un 25,4% entre 25 i 44, un 24,1% de 45 a 60 i un 21,3% 65 anys o més.
L'edat mediana era de 42 anys. Per cada 100 dones de 18 o més anys hi havia 82,7 homes.
La renda mediana per habitatge era de 32.628 $ i la renda mediana per família de 45.128 $. Els homes tenien una renda mediana de 32.226 $ mentre que les dones 24.464 $. La renda per capita de la població era de 19.634 $. Entorn del 6,7% de les famílies i el 8,4% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Ebensburg». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 10 agost 2010].
* ↑ «Geographic Comparison Table- Ebensburg». American Fact Finder. Oficina del Cens dels Estats Units, 12-01-2010.
# Joan Antoni Baron Espinar

Joan Antoni Baron Espinar (Melilla, 1955) és mestre i exalcalde de Mataró (Maresme) de 2004 a 2011. Des de 1995 era regidor.
“Inicio aquest blog amb la intenció que sigui el reflex de la meva activitat política. No és fàcil separar l'activitat política de la vida quotidiana quan hom fa d'alcalde. Una impregna l'altra de manera indestriable. Passar la ratlla és difícil i a vegades impossible. I, a més, crec fermament que la proximitat ha de ser la primera condició per dedicar-se a la política local.” Així començava el 20 de gener de 2006 la seva activitat com a bloguer el llavors alcalde de Mataró.
Actualment, cap del grup municipal del PSC-PM, a l'oposició, fa de mestre a l'escola pública Camí del Mig i manté la seva activitat al blog, Facebook i Twitter, combinant vivències personals, activitat com a casteller dels Capgrossos de Mataró i faceta política. Va ser un dels referents entre els alcaldes del país per la seva gestió directa i personal a les xarxes socials.

## Referències

* ↑ «Joan Antoni Baron». Saül Gordillo, 15-01-2019.
* ↑ Gordillo, Saül. Sobirania.cat. Primera. Arenys de Mar: Crea't Edicions, Juny de 2015, p. 169. ISBN 978-84-942772-0-7 [Consulta: 29 març 2015]. Arxivat 2015-03-27 a Wayback Machine.

## Enllaços externs

* Blog personal
# Mondovì

* No s'ha de confondre amb Mondovi.
Mondovì és un municipi italià, situat a la regió del Piemont i a la província de Cuneo. L'any 2004 tenia 22.047 habitants.
És típic del municipi el formatge Testun al Barolo.
# Bradiporins

Els bradiporins (Bradyporinae) són una subfamília d'ortòpters de la família Tettigoniidae. De vegades és considerada com una família, Bradyporidae. El gènere més conegut és Ephippiger, unes llagostes amb les ales atrofiades.
Les espècies d'aquesta sota-família es troben a Europa, al nord de l'Àfrica i a Àsia.

## Llista de les tribus i gèneres

Segons Orthoptera Species File (16/08/2017) :
* Tribu Bradyporini Burmeister, 1838
** Bradyporus Fuster, 1825
** Pycnogaster Graells, 1851
* Tribu Ephippigerini Brunner von Wattenwyl, 1878
** Afrosteropleurus Barat, 2012
** Albarracinia Barat, 2012
** Baetica Bolívar, 1903
** Callicrania Bolívar, 1898
** Coracinotus Barat, 2012
** Corsteropleurus Barat, 2012
** Ephippiger Berthold, 1827
** Ephippigerida Bolívar, 1903
** Lluciapomaresius Barat, 2012
** Lucasinova Barat, 2012
** Neocallicrania Pfau, 1996
** Parasteropleurus Barat, 2012
** Platystolus Bolívar, 1878
** Praephippigera Bolívar, 1903
** Sabaterpia Barat, 2012
** Sorapagus Barat, 2012
** Steropleurus Bolívar, 1878
** Synephippius Navás, 1905
** Uromenus Bolívar, 1878
* Tribu Zichyini Bolívar, 1901
** Damalacantha Bei-Bienko, 1951
** Deracantha Fischer von Waldheim, 1833
** Deracanthella Bolívar, 1901
** Deracanthina Bei-Bienko, 1951
** Zichya Bolívar, 1901

## Galeria de fotos

* Baetica ustulata endemisme de Serra Nevada.
* Bradyporus dasypus mascle adult a Grècia.
* Femella Deracantha onos.
* Viril Ephippiger terrestris terrestris, subspècie endèmica de l'Est d'Occitània.
* Femella Uromenus rugosicollis a l'illa d'Oléron (França).

## Referències

* ↑ Orthoptera Species File (16 août 2017)

## Bibliografia

* Burmeister, 1838 : Handbuch der Entomologie. vol. 2, part. 2, n. 1 (text original).
# Centronics

Centronics Data Computer Corporation va ser una empresa pionera estatunidenca, fabricant important d'impressores per a ordinadors a la dècada del 1970. Avui és recordada principalment per la interfície paral·lela que porta el seu nom.

## Referències

* ↑ Roy A. Allan. «A history of the personal computer: the people and the technology» (en anglès). London, Ontario, Canadà: Allan Publishing, 2001. [Consulta: 17 juliol 2010].